Se introduc taxiuri zburătoare la Paris. Când va fi operațional proiectul.
Din vară, se introduc taxiuri zburătoare la Paris. Zborurile demonstrative vor începe în iunie 2021. Proiectul va fi deplin operaţional în anul 2030. În Spania, primele taxiuri vor zbura în Barcelona, în 2022.
Viitorul sună așa: taxiuri zburătoare pe cer. Le vei vedea sau te vei plimba cu ele dacă eşti la Paris sau la Barcelona. Nu acum, ci peste câţiva ani. Îţi poţi imagina cum va arăta?Taxiurile nu sunt maşini, ci un fel de elicoptere şi vor începe cursele de probă, în vara aceasta. Lipsa călătoriilor a dat multor oraşe timp să se gândească la viitor. Parisul are în plan să introducă mii de zboruri demonstrative până la Jocurile Olimpice din 2024.Aparatul a fost testat în toamna anului trecut pe Sena. Şi spaniolii şi-au îndreptat ochii către cer. În plus, ei s-au hotărât să dezvolte şi reţeaua pietonală.În timp ce marile capitale europene se gândesc la taxiuri zburătoare, în București încă mai număram autobuzele. Avem 966, plus 181 troleibuze și 280 tramvaie.